# สามราชอาณาจักรเกาหลี

|  |
| --- |
| สามราชอาณาจักรเกาหลี |
| แผนที่สามราชอาณาจักรเกาหลี—โคกูรยอ, แพ็กเจ และชิลลา—ในคริสต์ศตวรรษที่ 5 ในช่วงที่โคกูรยอขยายดินแดนสูงสุด (คายา, ทัมนา และอูซันมักไม่รวมไว้ในสามราชอาณาจักร) |
| ชื่อเกาหลี |
| ฮันกึล | 삼국 시대 |
| ฮันจา | 三國時代 |
| อาร์อาร์ | *Samguk sidae* |
| เอ็มอาร์ | *Samguk sidae* |
| Alternate name |
| ฮันกึล | 삼국 시기 |
| ฮันจา | 三國時期 |
| อาร์อาร์ | *Samguk sigi* |
| เอ็มอาร์ | *Samguk sigi* |

สามราชอาณาจักรเกาหลีในช่วงปลายคริสต์ศตวรรษที่ 5
**สามราชอาณาจักรเกาหลี** (เกาหลี: 삼국시대; ฮันจา: 三國時代) หรือ **ซัมฮันแห่งเกาหลี** สื่อถึงช่วงที่ประวัติศาสตร์เกาหลีที่คาบสมุทรแบ่งออกเป๋นของสามราชอาณาจักรหลัก ได้แก่: โคกูรยอ, แพ็กเจ และชิลลา (ยังรู้จักกันในนาม ราชอาณาจักร"ซัมฮัน") หลังยุคสามราชอาณาจักรดั้งเดิม

ราชอาณาจักรซัมฮันเหล่านี้แข่งขันกันเพื่อแย่งชิงอำนาจเหนือคาบสมุทรเกาหลีในช่วงยุคโบราณของประวัติศาสตร์เกาหลี ในช่วงเวลานั้น รัฐและรัฐเล็ก ๆ จำนวนมากรวมตัวกัน จนกระทั่งหลังจากพูยอถูกผนวกใน ค.ศ. 494 และคายาถูกผนวกใน ค.ศ. 562 เหลือเพียงสามราชอาณาจักรบนคาบสมุทรเกาหลี ได้แก่ โคกูรยอ แพ็กเจ และชิลลา "**สามราชอาณาจักรเกาหลี**"มีส่วนร่วมในการก่อตั้งประเทศเกาหลี และผู้คนในโคกูรยอ แพ็กเจ และชิลลากลายเป็นชาวเกาหลี

สามราชอาณาจักรนี้ครอบครองคาบสมุทรทั้งหมดและแมนจูเรียประมาณครึ่งหนึ่ง (ปัจจุบันคือจีนตะวันออกเฉียงเหนือ และรัสเซียตะวันออกไกลบางส่วน) โคกูรยอควบคุมครึ่งเหนือของคาบสมุทร รวมถึงคาบสมุทรเหลียวตงและแมนจูเรีย แพ็กเจและชิลลาครอบครองครึ่งใต้ของคาบสมุทร อาณาจักรเกาะทัมนาและอูซันอยู่ภายใต้การปกครองของแพ็กเจและชิลลาตามลำดับ

สามราชอาณาจักรมีวัฒนธรรมและภาษาที่คล้ายคลึงกัน แพ็กเจและโคกูรยอมีตำนานการก่อตั้งร่วมกัน ซึ่งน่าจะมีต้นกำเนิดมาจากพูยอ พุทธศาสนาซึ่งเข้ามาในเกาหลีในคริสต์ศตวรรษที่ 3 จากอินเดียผ่านทิเบตและจีน กลายเป็นศาสนาประจำรัฐของทุกอาณาจักร เริ่มจากโคกูรยอใน ค.ศ. 372 สามราชอาณาจักรเกาหลีมีชนชั้นสูงที่เป็นนักรบ ซึ่งแตกต่างจากชนชั้นสูงทางวรรณกรรมของจีน

ยุคนี้สิ้นสุดลงในคริสต์ศตวรรษที่ 7 หลังจากชิลลาเป็นพันธมิตรกับจีนสมัยราชวงศ์ถัง และรวมคาบสมุทรเป็นครั้งแรกในประวัติศาสตร์ หลังแพ็กเจและโคกูรยอล่มสลาย ราชวงศ์ถังได้จัดตั้งรัฐบาลทหารที่มีอายุสั้นเพื่อปกครองคาบสมุทรเกาหลีบางส่วน ชิลลาได้ร่วมมือกับผู้ภักดีต่อโคกูรยอและแพ็กเจและต่อสู้กับราชวงศ์ถัง เพื่อแย่งชิงอำนาจเหนือคาบสมุทรเกาหลี ในที่สุดอาณาจักรชิลลาก็ถูกแบ่งออกเป็นสามอาณาจักรหลัง และถูกผนวกเข้ากับรัฐฟื้นฟูโคกูรยอในที่สุด

## การตั้งชื่อ

## จักรวรรดิโคกูรยอ

จักรวรรดิโคกูรยอ (เกาหลี: 고구려; ฮันจา: 高句麗, MC: Goguryeo, MR: Koguryŏ, เสียงอ่าน: [koɡuɾjʌ]; 37 ปีก่อน ค.ศ. - ค.ศ. 668) เป็นจักรวรรดิเกาหลีโบราณ ปัจจุบัน ดินแดนส่วนใหญ่อยู่ใน เกาหลีเหนือ และคาบสมุทรเหลียวตงของจีน จักรวรรดินี้ถูกสถาปนาโดย จักรพรรดิดงเมียงยอง ราชวงศ์นี้มีอาณาเขตตั้งแต่เกาหลีเหนือปัจจุบันแมนจูเรียถึงรัสเซียบางส่วนเป็นราชวงศ์แรก ที่ถูกบันทึกหลักฐานราชวงศ์นี้มีจักรพรรดิที่เป็นมหาราชองค์แรกของเกาหลีคือ พระมหาจักรพรรดิกวางแกโตมหาราช จักรพรดิองค์ที่ 19 ของราชวงศ์ทรงเก่งทั้งเรื่องรบและเรื่องรักทรงขยายพระราชอาณาเขตออกไปอย่างกว้างขวางต่อมาจักรวรรดินี้เริ่มมีปัญหารบรากับอาณาจักรแพ็กเจและอาณาจักรชิลลา ในสมัยราชวงศ์ถัง (618-907) ในขณะนั้นตรงกับรัชสมัยจักรพรรดิถังเกาจง (หลี่จื้อ) จักรพรรดิองค์ที่ 3 ประมาณปี ค.ศ. 660 ต่อมาสมัยจักรพรรดิองค์ที่ 28 ของราชวงศ์ก็ถูกพวกชิลลาตีแตกและรวบรวมเป็นส่วนหนึ่งของอาณาจักรทำให้จักรวรรดิโคกูรยอที่ปกครองมายาวนานกว่า 700 ปีก็สิ้นสุดลง

## อาณาจักรแพ็กเจ

อาณาจักรแพ็กเจ (เกาหลี: 백제; ฮันจา: 百濟; 18 ปีก่อน ค.ศ. - ค.ศ. 660) สถาปนาขึ้นโดยพระเจ้าอนจอพระราชโอรสองค์เล็กในจักรพรรดิดงเมียงยองในพุทธศตวรรษที่ 13 เมื่อจักรวรรดิโคกูรยอพยายามจะกลืนอำนาจของอาณาจักรพูยอ พระเจ้าอนจอได้นำกำลังคนกลุ่มหนึ่งแยกตัวออกมาจากจักรวรรดิโคกูรยอลงมาทางทิศตะวันตกเฉียงใต้ ซึ่งเป็นเขตอิทธิพลอำนาจของอาณาจักรมาฮัน โดยข้ามแม่น้ำฮันมา เลือกชัยภูมิอยู่ใกล้ ๆ กับที่เป็นโซล เมืองหลวงของเกาหลีใต้ในปัจจุบัน เพื่อตั้งเมืองใหม่ชื่อ วิเรซอง แล้วสถาปนาเป็นอาณาจักรซิปเจหลังสิ้นรัชกาลของพระองค์มีกษัตริย์ปกครองต่อมาอีกหลายพระองค์ จนถึงกษัตริย์รัชกาลที่ 31 ซึ่งเป็นรัชกาลสุดท้ายคือพระเจ้าอึยจา ก็พ่ายแพ้แก่กองทัพพันธมิตรซึ่งประกอบด้วยกองทัพชิลลาและกองทัพถังของจีนในปี ค.ศ. 660 (พ.ศ. 1203) ทำให้อาณาจักรแพ็กเจที่ปกครองมานานถึง 678 ปีก็ถึงกาลอวสาน

## อาณาจักรชิลลา

อาณาจักรชิลลา (เกาหลี: 신라; ฮันจา: 新羅, 57 ปีก่อนคริสต์ศักราช — ค.ศ. 935) เป็นหนึ่งในอาณาจักรยุคสามก๊กแห่งเกาหลีสถาปนาโดยพระเจ้าฮยอกกอเซเมื่อ 57 ปีก่อนคริสตกาล (พ.ศ. 486) ซึ่งอาณาจักรชิลลาเกิดจากการรวมตัวกันของอาณาจักรจินฮันกับชนเผ่าต่าง ๆ ทำให้อาณาจักรเติบโตขึ้นแล้วเปลี่ยนชื่อเป็นอาณาจักรชิลลา อาณาจักรชิลลาต้องทำสงครามกับอีก 3 อาณาจักรใหญ่คือจักรวรรดิโคกูรยอ อาณาจักรแพ็กเจ และอาณาจักรคายา อยู่นานกว่า 500—600 ปีก่อนที่พระเจ้ามุนมูกษัตริย์องค์ที่ 30 แห่งอาณาจักรชิลลาซึ่งครองราชย์ระหว่าง ค.ศ. 661—681 จะสามารถรวบรวมแผ่นดินได้สำเร็จด้วยการกลืนโคกูรยอและแพ็กเจเข้าเป็นส่วนหนึ่งของชิลลาก่อนที่จะถูกโค่นอำนาจลงในปี ค.ศ. 935

## หมายเหตุ

## อ้างอิง

## อ่านเพิ่ม

* Best, J.W. (2003). "Buddhism and polity in early sixth-century Paekche". *Korean Studies*. **26** (2): 165–215. doi:10.1353/ks.2004.0001. JSTOR 23719761. S2CID 154855624.
* Lee, K. (1984) [1979]. *A New History of Korea*. Tr. by E.W. Wagner & E.J. Schulz. Seoul: Ilchogak. p. 518. ISBN 9780674615762.
* Na, H.L. (2003). "Ideology and religion in ancient Korea". *Korea Journal*. **43** (4): 10–29. คลังข้อมูลเก่าเก็บจากแหล่งเดิมเมื่อ June 14, 2011.
* Nelson, Sarah M. (1993). *The archaeology of Korea*. Cambridge: Cambridge University Press. ISBN 9780521407830. เก็บจากแหล่งเดิมเมื่อ 2018-07-06. สืบค้นเมื่อ 2016-08-17.
* Pearson, R; Lee, J.W.; Koh, W.Y.; Underhill, A. (1989). "Social ranking in the Kingdom of Old Silla, Korea: Analysis of burials". *Journal of Anthropological Archaeology*. **8** (1): 1–50. doi:10.1016/0278-4165(89)90005-6. Scopus: 2-s2.0-38249024295. เก็บจากแหล่งเดิมเมื่อ 2017-04-27. สืบค้นเมื่อ 2016-08-17.

## แหล่งข้อมูลอื่น

* Three Kingdoms Period - World History Encyclopedia
* Korea's Three Kingdoms